**Miloš Teodosić** (serbia kirillitsas Милош Теодосић; sündinud 19. märtsil 1987) on serbia elukutseline korvpallur.

Ta mängib CSKA Moskva ridades VTB Ühisliigas ja Euroliigas. Ta mängib Serbia koondvõistkonnas. Mehe pikkus on 196 cm, peamiselt mängib ta mängujuhina, kuid suudab edukalt mängida ka viskava tagamängijana. Teodosić on viis korda hääletatud Euroliiga sümboolsesse esimesse viisikusse ja 2010. aastal valiti ta Euroliiga kõige väärtuslikumaks mängijaks.

Teodosić aitas Serbia koondisel võita Euroopa meistrivõistluste hõbemedali 2009. aastal. Samuti võitis ta Serbia koondisega maailmameistrivõistluste hõbemedali 2014. aastal. Mõlemal turniiril valiti Teodosić turniiri sümboolsesse viisikusse. Teodosić võitis hõbemedali ka 2016. aasta olümpiamängudel. Ta nimetati FIBA Euroopa aasta mängijaks 2010 ja aastal 2016 valisid NBA treenerid ta parimaks mängijaks maailmas väljaspool NBA-d. Samal aastal valis La Gazzetta dello Sport ta Euroopa aasta mängijaks.

Sportlaskarjäär
---------------

### Algusaastad

Korvpalli mängimist alustas Teodosić kodulinna klubides KK Student ja Metalac. Seejärel liikus ta edasi Belgradi klubisse SMK Železnik, kus sai oma esimese profilepingu. Pärast seda, kui ta veetis 2005–2006 hooaja laenul Borac Čačakis, järgnes korralik läbimurre 2006–2007 hooajal. 16 mängus ULEB Cupil (nüüdse nimega EuroCup) olid ta keskmisteks näitajateks 7,8 punkti, 2,9 resultatiivset söötu ja 2,1 lauapalli mängus. SMK jõudis sel hooajal välja Euroopa tugevuselt teise sarja poolfinaali. Samuti jõudis klubi Aadria liiga finaali, kus kaotati Belgradi Partizanile.

### Olympiakós

2007. aastal sõlmis Teodosić viieaastase lepingu Kreeka suurklubi Pireuse Olympiakósega, mille kohaselt oli mängija netosissetulek 2.8 miljonit eurot. Olympiakós pidi lisaks SMK Železnikule tasuma mängija õiguste väljaostusumma.

2009–10 Euroliiga hooajal olid Teodosići keskmised näitajad 13,4 punkti, 2,5 lauapalli, 4,9 resultatiivset söötu, ja 1,8 vaheltlõiget mängu kohta. Kõik näitajad olid tema senise karjääri parimad. Teodosić mängis olulist rolli Olympiakóse jõudmises Euroliiga Final Fouri, kus nad lõpuks kaotasid finaalis FC Barcelonale, olles eelnevalt alistanud poolfinaalis KK Partizani. 8. mail 2010 kuulutati ta Euroliiga 2010 MVP-ks. Tegemist on siiani ainukese Euroliiga MVP auhinnaga tema karjääri jooksul.

### Moskva CSKA

2011.aasta 6.juulil sõlmis Teodosić kolmeaastase lepingu Moskva CSKA-ga. Lepingu mahuks oli 5,7 miljonit eurot. Oma esimesel hooajal Venemaa klubi ridades juhtis ta CSKA Euroliiga finaali, kus kaotati lõpusekundite viskest 62-61 tema endisele koduklubile Olympiakósele. Teodosić nimetati All-Euroleague teise viisikusse Oma teisel Euroliiga hooajal CSKA värvides olid tema keskmised näitajad 12,7 punkti, 4,9 söötu, ja karjääri parimad 2,8 lauapalli mängus. Teist aastat järjest nimetati ta All-Euroleague teise viisikusse.

2013–14 hooaeg
Pärast Panathinaikose alistamist Euroliiga veerandfinaalseerias kaotati poolfinaalis Tel Avivi Maccabile. CSKA president süüdistas kaotuse järel Teodosićit ja tema serblasest tiimikaaslast Nenad Krstićit klubi kehvas hooajas. Seejärel võideti 0–2 kaotusseisust VTB Ühisliiga veerandfinaalseeria Lokomotiv Kubani vastu. Selles tagasitulekus oli suur roll just Teodosićil ja Nenad Krstićil, kes vastasid nii klubi omaniku kriitikale. CSKA võitis hiljem VTB Ühisliiga finaali Nižni Novgorodi vastu kuivalt 3-0. Teodosić nimetati VTB Ühisliiga väljalangemismängude kõige väärtuslikumaks mängijaks. Vaatamata VTB Ühisliiga võidule oli 2013–14 hooaeg CSKA jaoks suur pettumus ning oli oodata Teodosići, Krstići ja meeskonna peatreeneri Ettore Messina lahkumist klubist. Krstić ja Messina lahkusidki, kuid Teodosic pikendas 2014. aasta juunis lepingut klubiga veel kolme aasta võrra.

2014–15 hooaeg
2015. aasta mais nimetati Teodosic Euroliiga esimesse viisikusse oma heade esituste eest sel hooajal. Moskva CSKA jõudis neljandat aastat järjest Euroliiga Final Fouri, võites teist aastat järjest veerandfinaalis Panathinaikost 3-1. Poolfinaalis kaotati hoolimata favoriidiks olemisest taas Olympiacosele seisuga 68–70, sealjuures võitis Olympiacos tänu tugevale neljandale veerandajale Teodosici esitus poolfinaalis oli nõrk – 8 punkti (visked väljakult 9st 2), 5 resultatiivset söötu ja 6 pallikaotust. CSKA Moskva võitis kolmanda koha mängus Fenerbahçet 86-80.  Teodosić jättis selle mängu vahele lihaste väsimuse tõttu.

Teodosići jaoks oli aga 2014–2015 individuaalselt üks parimaid hooaegu – ta viskas keskmiselt karjääri parimad 14,8 punkti mängus, võttis 2,8 lauapalli ja oli Euroliiga parim 7 resultatiivse sööduga mängus. CSKA Moskva võitis taas ka VTB Ühisliiga, alistades finaalis Himki mängudega 3-0.

2015–16 hooaeg
2015–16 Euroliiga hooajal moodustas CSKA liiga ühe ohtlikema tagaliini, kui tõi Teodosići kõrvale Nando De Colo, kes hiljem hääletati ka selle hooaja Euroliiga MVP-ks. Meeskond oli tavapäraselt Euroliiga põhihooajal väga hea ning Teodosić mängis oma karjääri parimat korvpalli. Ta viskas kogu hooaja väga hea tabavusega. CSKA ja Teodosic tulid lõpuks ka Euroliiga meistriks, kui finaalis võideti lisaajal Fenerbahce Ulker Istanbuli 101-96. Teodosić viskas finaalis 19 punkti, andis 7 resultatiivset söötu, võttis 5 lauapalli ja tegi ka 2 vaheltlõiget.

2016–17 hooaeg
31. oktoobril 2016 nimetati ta Euroliiga oktoobrikuu kõige kasulikumaks mängijaks (MVP).

Isiklik elu
-----------

Miloši vanemad on Miodrag (isa) ja Zorana (ema). Tema vanem vend Jovan on samuti elukutseline korvpallur Serbias. Intervjuudes on Teodosić viidanud, et on väga uhke oma kodulinna Valjevo üle. Ta on Belgradi Crvena Zvezda fänn juba alates 2008. aastast. Teodosić on olnud suhtes Serbia võrkpalluri Maja Ognjenovićiga.i

Auhinnad ja saavutused
----------------------

Teodosić Euroopa meistrivõistlustel 2009
Teodosići võidukolmene üle Jorge Garbajosa käte 2010 MM-i veerandfinaalis Hispaania vastu
### Saavutused klubidega

Olympiakós
* Kreeka karikavõitja: 2009–10, 2010–11

CSKA Moskva
* Euroliiga meister: 2015–16
* VTB Ühisliiga meister: 2011–12, 2012–13, 2013–14, 2014–15, 2015–16
* Venemaa meister: 2011–12, 2012–13

### Individuaalsed auhinnad

* FIBA Europe U20 meistrivõistlused: turniiri sümboolne viisik 2007
* FIBA Europe U20 meistrivõistlused: MVP 2007
* Euroopa meistrivõistlused 2009: turniiri sümboolne viisik
* 2× Kreeka karikavõistluste MVP: 2010, 2011
* Euroliiga MVP: 2010
* FIBA Euroopa aasta mängija auhind: 2010
* 3× Euroliiga sümboolne esiviisik: 2010, 2015, 2016
* 2× Euroliiga sümboolne teine viisik: 2012, 2013
* 2× VTB väljalangemismängude MVP: 2014, 2016
* 2014. aasta maailmameistrivõistlused: turniiri sümboolne viisik
* Euroscari aasta mängija (2016)

Viited
------

1. ↑  "TEODOSIĆ, Miloš". FIBA.com. Originaali arhiivikoopia seisuga 14. september 2014. Vaadatud 18. augustil 2015.
2. ↑  "TEODOSIĆ, Miloš". EUROLEAGUE.net. Vaadatud 18. augustil 2015.
3. ↑  FIBA.com profile
4. ↑  Peters, Damien (24. oktoober 2016). "Milos Teodosic – The Best Non NBA Player In The World". *Opencourt Basketball* (Ameerika inglise). Vaadatud 22.11.2016.
5. ↑  "Basket, Euro Player 2016 a Teodosic: Nba battuta dopo 16 anni" (itaalia). La Gazzetta dello Sport. 16. jaanuar 2017. Vaadatud 16. jaanuaril 2017.
6. ↑  "Pirova pobeda FMP-a u Železniku". *pressonline.rs* (Serbian). Originaali arhiivikoopia seisuga 4. märts 2016. Vaadatud 15. septembril 2014.`{{cite news}}`: CS1 hooldus: tundmatu keel (link)
7. ↑  Redplanet.gr Ο Τεόντοσιτς και το συμβόλαιο του (Greek).
8. ↑  CSKA MOSCOW lands Teodosic.
9. ↑  "Milos Teodosic moved to CSKA". Originaali arhiivikoopia seisuga 20. september 2016. Vaadatud 25. märtsil 2017.
10. ↑  Redplanet.gr Ανακοινώθηκε επίσημα από την ΤΣΣΚΑ ο Τεόντοσιτς (Greek).
11. ↑  "Kirilenko, Krstic and Teodosic are the 2011–12 All-Euroleague team nominees". *cskabasket.com*. Vaadatud 18. mail 2012.
12. ↑  "2012–13 All-Euroleague First and Second Teams announced". *euroleague.net*. Vaadatud 1. juulil 2014.
13. ↑  "Maccabi rallies from 15 down to stun CSKA, advance to championship game!". *Euroleague.net*. Vaadatud 20. mail 2014.
14. ↑  "Predsednik CSKA više neće Tea i Krleta". *24sata.rs* (Serbian). Originaali arhiivikoopia seisuga 21. mai 2014. Vaadatud 20. mail 2014.`{{cite web}}`: CS1 hooldus: tundmatu keel (link)
15. ↑  "Teodosić: Sami smo krivi". *b92.net* (Serbian). Vaadatud 20. mail 2014.`{{cite web}}`: CS1 hooldus: tundmatu keel (link)
16. ↑  "CSKA crowned champions!!!". *vtb-league.com*. Originaali arhiivikoopia seisuga 17. juuni 2014. Vaadatud 14. juunil 2014.
17. ↑  "Teodosic, Krstic and Messina likely to leave CSKA Moscow". *sportando.net*. Vaadatud 1. juulil 2014.
18. ↑  "CSKA Moscow officially extends Milos Teodosic for three years". *sportando.net*. Vaadatud 1. juulil 2014.
19. ↑  "All-Euroleague First and Second Teams announced". *euroleague.net*. Vaadatud 8. mail 2015.
20. ↑  "CSKA Moscow routs Panathinaikos to claim Final Four berth". *euroleague.net*. 22. aprill 2015. Vaadatud 18. mail 2015.
21. ↑  "Spanoulis comes through again as Olympiacos stuns CSKA". *euroleague.net*. 15. mai 2015. Vaadatud 18. mail 2015.
22. ↑  "CSKA Moscow beats Fenerbahce in third-place game". *eurolague.net*. 17. mai 2015. Vaadatud 18.05.2015.
23. ↑  "Teodosic se borra. ¿Por qué no jugó hoy?". *planetadeporte.es* (Spanish). 17. mai 2015. Originaali arhiivikoopia seisuga 4. märts 2016. Vaadatud 18. mail 2015.`{{cite news}}`: CS1 hooldus: tundmatu keel (link)
24. ↑  "CSKA wins championship!". *vtb-league.com*. 8. juuni 2015. Originaali arhiivikoopia seisuga 10. juuni 2015. Vaadatud 10. juunil 2015.
25. ↑  "Turkish Airlines EuroLeague MVP for October: Milos Teodosic of CSKA Moscow". *euroleague.net*. 31. oktoober 2016. Vaadatud 4. novembril 2016.
26. ↑  Preradović, V. (22. september 2009). "Srce je za Maju". *novosti.rs* (Serbian). Vaadatud 20. septembril 2015.`{{cite news}}`: CS1 hooldus: tundmatu keel (link)
27. ↑  Mijatović, M. (20. september 2015). "Miloš je usrećio naciju i mene". *blic.rs* (Serbian). Vaadatud 20.09.2015.`{{cite news}}`: CS1 hooldus: tundmatu keel (link)